કર્ણાટકની રાજકારણમાં હવે ધારાસભ્યોની પત્નીઓની એન્ટ્રી થઇ ગઇ છે. કોંગ્રેસ આરોપ મૂકાયો છે કે ભાજપના નેતાઓ તેમના ધારાસભ્યોની પત્નીઓને ફોન કરી રહ્યાં છે. તેમણે કહી રહ્યાં છે કે પોતાના પતિઓને યેદિયુરપ્પાને વોટ આપવા માટે મનાવે. તેમની અવેજમાં પતિ ધારાસભ્યોને મંત્રી પદ અને 15-15 કરોડ રૂપિયાની ઓફન આપવાનનો આરોપ પણ મૂકવા લાગ્યા છે. ટીવી રિપોર્ટ્સનું માનીએ તો કોંગ્રેસે એમ પણ આરોપ મૂક્યો છે કે યેદિયુરપ્પાના દીકરાએ તેમના બે ધારાસભ્યોને કોઇ હોટલમાં બંધક બનાવી રાખ્યા છે. કર્ણાટકના રાજકારણમાં નીચલા સ્તરના આરોપ-પ્રત્યારોપ શરૂ થઇ ગયા છે. સાંજે 4 વાગ્યે બહુમત પરીક્ષણ પહેલાં કોંગ્રેસ નેતા વીએસ ઉગરપ્પાએ કહ્યું કે ભાજપની વિજયેન્દ્રની તરફથી તેમના ધારાસભ્યોની પત્નીઓને ફોન કરીને ખરીદ-વેચાણની ઓફર આપી છે. કોંગ્રેસના બે ધારાસભ્ય આનંદ સિંહ અને પ્રતાપ ગૌડા હજુ પણ ચિંતિત છે. કહેવાય છે કે ભાજપના ધારાસભ્ય જી સોમશેખર રેડ્ડી આ બે ધારાસભ્યોની સાથે છે.